Dit is nou weer daai tyd van die jaar dat mense NOG meer geld wil hê, so die nuwe minimumloon word binnekort onderteken en tree inwerking begin 2019 | SAUK.co.za - Nuus.info
Business Live berig dat die presidensiële woordvoerder, Khusela Diko, gesê het dat die wetsontwerp op die nasionale minimumloon, wat in Augustus 2018 deur die Nasionale Raad van Provinsies goedgekeur is, binnekort onderteken sal word.
Georganiseerde arbeid word gefrustreer deur vertragings sedert die ooreenkoms om die minimumloon van R20 per uur in te stel, in Februarie 2017 onderteken is.
Die oorspronklike teiken van 1 Mei as implementeringsdatum het nie gerealiseer nie, wat daartoe gelei het dat die vakbondfederasie Cosatu gewaarsku het dat die minimumloonkoers besig was om in waarde te depresieer terwyl pres. Cyril Ramaphosa die ondertekening daarvan vertraag.
Die wetsontwerp op die nasionale minimumloon vorm deel van ʼn pakket wat wysigings aan die Wet op Basiese Diensvoorwaardes en die Wet op Arbeidsverhoudinge insluit.
Diko het Maandag gesê dat die drie arbeidswette wat op 30 Augustus aan Ramaphosa gestuur is, binnekort onderteken sal word. Indien die president die wetsontwerpe in November onderteken soos beplan, sal die implementeringsdatum waarskynlik vir Januarie 2019 geskeduleer word om werkgewers in staat te stel om aan die tariewe te voldoen. Volgens die wetgewing moet die minimumloonkoers jaarliks hersien word, beginnende in 2019.
« Prasa koop 174 bakkies, minibusse teen ‘n koste van meer as R57.6 miljoen met belastingbetalers se geld … net sodat hul kan stof vergaar in parkeerterrein